Molao wa Naha wa Dikoloto 34 wa 2005 (“Molao”) o thehilwe “ho ka kgothaletsa le ho tswelletsa boitekanelo ba setjhabeng le moruong ba Maafrika Borwa, ho kgothaletsa mmaraka wa dikoloto le indasteri o hlokang leeme, o nang le ponaletso, phehisano, tswelletseho, bikarabello, tshebetso e baballang, e atlehileng le e fihlellehang, le o sireletsa Bareki.”
MATHATA A DIKOLOTO
Haeba o ka iphumana o le boemong boo o sa kgoneng ho lefella boikarabello ba hao ba kgwedi le kgwedi ba tsa ditjhelete, re hlahisa hore o batle thuso hanghang. Se ka tlase mona ke dikgetho tse mmalwa tse fumanehang haeba o ka iphumana o le mathateng a tsa ditjhelete:
ikopanye le CAPFIN ka kotloloho ka ho romela lentswe lena “ASSIST” ka SMS ho 43679 mme re tla o letsetsa hore re kgone ho etsa tlhophiso e fapaneng le wena kapa haeba ho kgoneha, ho hlophisa botjha biotlamo ba hao ba ditefo ba hajwale ba kgwedi le kgwedi ba CAPFIN; kapa
etsa kopo bakeng sa taelo ya tsamaisetso ya ditjhelete moo letlotlo la hao le tla behwa tlasa tsamaisetso ka mokgwa wa taelo ya lekgotla. Ka ho etsa sena o ke ke wa kgona ho fumana sekoloto sa letho se seng kapa mokitlane ntle le tumelo ya lekgotla, ka hona ho o dumella ho lefa bakolotuwa ba hao. Ho fumana tse ding mabapi le sena, ikopanye le Mokgatlo wa Boramolao wa Profensi ya heno kapa Mokgatlo wa Boramolao wa Afrika Borwa ho 012 366 8800 kapa lssa@lssa.org.za; kapa
nehelanaka letlotlo la hao bakeng sa ho phethiswa, e leng se tshwanang haholo le ha khampani e phethiswa empa boemong bona ke bakeng sa motho a le mong. Ka tlwaelo motshwaredi o tla thonngwa ho tsamaisa letlotlo la hao ho phethela dintlha le bakolotuwa ba hao, e leng se o thibelang hore o bokelle sekoloto se seng kapa ho hlekahlekwa ka kgato ya molao kgahlanong le wena. Leha ho le jwalo ditlamorao di na le ditlamorao tse kgolo mme di tlameha ho tshohlwa le moemedi wa molao ka botlalo pele kgetho e ka sekasekwa.
TLALEHO YA TSA MEKITLANE KE ENG?
Nako efe kapa efe ha o kena tumellanong ya kadimo, kamehla o hloka ho fanka ka tlhahisoleseding ya nnete mme e nepahetseng ho mofani wa mokitlane mabapi le boitlamo ba hao ba hajwale ba tsa dikoloto.
Ho qoba hore ditefiso tsa tswala ya tlatsetso le ditefiso tsa molao tse kopanyeletswang sekolotong sa hao se saletseng, etsa bonnete ba hore o lefa diinstolemente tsohle tsa hao ka nako.
Ho bohlokwa hore o hopole hore kamehla ho na le tsela ya ho fumana thuso le kimollo ha o ikutlwa o imetswe ke sekoloto sa hao le boitlamo ba hao ba tsa dikoloto. Ka hona, re o kgothaletsa ho sebedisa tlhahisoleseding ena le ho ikopanya le mehlodi e thathamisitsweng ka hodimo mona bakeng sa tlhahisoleseding e eketsehileng le thuso.
NA NKA FUMANA DITOKOMANE TSA KA TSA KADIMO KA SENYESEMANE FEELA?
Tjhe, ha o etsa kopo o ka fumana Ditokomane tsa Kadimo ka puo ya Afrikanse, Sesotho, Sezulu le Sexhosa. Ditlhoko le dipehelo ka dipuo tsena di fumaneha hape webosaeteng ya rona ho www.capfin.co.za
KE LOKELA HO KOPA DITOKOMANE TSA KA TSA KADIMO JWANG KA DIPUO TSA AFRIKANSE, SESOTHO, SEZULU KAPA SEXHOSA?